વડાપ્રધાન નરેન્દ્ર મોદીએ આજે ‘પ્રધાનમંત્રી આવાસ યોજના’ના લાભાર્થીઓ સાથે વાતચીત કરી હતી. તે દરમિયાન તેમણે કહ્યું હતું કે, અગાઉની સરકારોએ ૧૦ વર્ષમાં માત્ર ૧૩ લાખ ઘરોને જ મંજૂરી આપી શકી. જ્યારે એનડીએ સરકારે છેલ્લા ૪ જ વર્ષમાં ૪૭.૫ લાખ ઘરોને મંજૂરી આપી. અગાઉની સરકારે છેલ્લા ૪ વર્ષમાં લગભગ ૨૫.૫૧ લાખ ઘરો બનાવ્યાં હતાં. જ્યારે અમારી સરકારે છેલ્લા ચાર જ વર્ષમાં ૧.૦૭ કરોડ ઘર બાંધ્યા, એટલે કે, ૩૨૮ ટકાનો ઝડપ આવી. પહેલા મકાન બનવામાં ૧૮ મહિનાનો સમય લાગતો હતો જે હવે ઘટીને ૧૨ મહિના થઈ ગયો છે.